ഓണക്കൂര് പാലത്തിന് സമീപം പാടം നികത്തുന്നു പിറവം : ഓണക്കൂറില് പാലത്തിന് സമീപം മണ്ണും മാലിന്യങ്ങളുമടിച്ച് പാടം നികത്തുന്നതായി പരാതി. കഴിഞ്ഞ ഏതാനും ദിവസങ്ങള്ക്കിടയില് ഇവിടെ വലിയ തോതില് മാലിന്യങ്ങള് അടിച്ചിട്ടുണ്ടെന്ന് സ്ഥലവാസികള് പരാതിപ്പെട്ടു. പിറവംമൂവാറ്റുപുഴ റോഡില് ഓണക്കൂര് പാലത്തിന് മുമ്ബുള്ള പാടശേഖരത്തിലാണിത്. ഇവിടെ ഇത്തരത്തില് പാടം നികത്താന് തുടങ്ങിയിട്ട് കാലങ്ങളായി. നാട്ടുകാരുടെ പരാതി കൂടുമ്ബോള് തത്കാലത്തേയ്ക്ക് നിര്ത്തിവയ്ക്കും. പിന്നെയും രാത്രിയുടെ മറവില് മാലിന്യങ്ങള് വരെ ഇറക്കും. പൗരസമിതിയുടെ നേതൃത്വത്തില് നാട്ടുകാര് വില്ലേജ് ഓഫീസറും ജില്ലാ കളക്ടറുമടക്കമുള്ള അധികാരികള്ക്ക് പരാതി കൊടുത്തിട്ടും നികത്തല് തടയാനാകുന്നില്ലെന്നാണ് പരാതി. അനധികൃതമായി കോണ്ക്രീറ്റ് മാലിന്യങ്ങളും പൈനാപ്പിള് കൃഷിയുടെ മാലിന്യങ്ങളും മണ്ണുമെല്ലാം അടിച്ചാണ് നികത്തുന്നത്.The post ഓണക്കൂര് പാലത്തിന് സമീപം പാടം നികത്തുന്നു first appeared on MalayalamExpressOnline.